Konstal 102Na

Konstal 102Na je typ dvojčlánkovej električky, ktorá bola vyrábaná na začiatku 70. rokov 20. storočia podnikom Konstal a ktorá bola odvodená od vozidla Konstal 102N. Úzkorozchodná verzia bola označená ako 803N. Celkovo bolo vyrobených 432 vozidiel tejto kĺbovej električky, ktorá našla uplatnenie u poľských dopravných podnikov.

 Konštrukcia 
Konštrukčné riešenie električky 102Na vychádzalo z jednosmerného dvojčlánkového vozidla 102N. 102Na je jednosmerný šesťnápravový motorový električkový vozeň. Vozňová skriňa električky sa skladá z dvoch článkov, každý z nich je usadený na vlastnom krajnom podvozku a spoločnom podvozku strednom, kde sa nachádza aj kĺbový mechanizmus spájajúci obe časti karosérie. Krajné podvozky sú vybavené dvoma trakčnými motormi, z ktorých každý poháňa jednu nápravu (celkom teda štyri hnacie nápravy), stredný podvozok je bežný (bezmotorový). V každom článku sa v pravej bočnici nachádzajú dvoje skladacie dvere ovládané elektricky. Elektrický prúd je z trolejového vedenia odoberaný pantografom umiestneným na streche predného článku. Sedačky pre cestujúcich sú po celom vozidle rozmiestnené systémom 1+1. V prednej časti vozidla sa nachádza oddelená kabína vodiča, ktorý ovláda električku jazdným a brzdovým pedálom. Do tohto typu električky je možné montovať podvozky ako pre normálny rozchod koľají , tak aj pre rozchod .

 Typy 
 Konstal 102Nd (výroba v roku 1973 pre Vroclav)
 Konstal 102NaW (rozchod )
 Konstal 803N (rozchod )

 Rekonštrukcia a modernizácia 
 Typ Modernizácia Modernizácia v rokoch Prevádzky Konstal 102NaD modernizácia na vlečný vozeň 1983 – 1985 Krakov Konstal 102N G-089 zobojsmernenie vozňa 1996 Vroclav Konstal 803N mod. úprava interiéru, nový dizajn 1997 – 2005 Lodž

 Dodávky električiek 
V rokoch 19701973 bolo vyrobených celkom 435 vozňov 102N, 20 vozňov 102NaW, 23 vozňov 102Nd a 171 vozňov 803N. Boli určené výhradne pre Poľsko (Čenstochová, Krakov, Gdansk, Katovice a priľahlý región GOP, Poznaň, Vroclav, Bydgoszcz, Toruň, Štetín a Lodž).

 Historické vozidlá 
 Pôvodná  prevádzka Evidenčné číslo Súčasný majiteľ Typ Rok výroby Historický  od roku Zdroj Čenstochová 608 MPK Częstochowa 102Na 1970 2013 Katovice a priľahlý región GOP 169 Tramwaje Śląskie 102Na 1970 ? Krakov 210 MPK Kraków 102Na 1970 ? Lodž 2 KMST 803N 1973 2012  37 KMST 803N 1973 2012 Poznaň 71 MPK Poznań 102Na 1970 2013 Štetín 604 MTiK 102Na 1970 2006  606 MTiK 102Na 1971 2006  Varšava 42 Tramwaje Warszawskie 102Na 1971 1998  Vroclav 2069 KMST 102Na 1972 2010  3007 GAiT 102Na 1970 2009 

 Referencie 

 Iné projekty 

Kategória:Električky Konstal
Kategória:Dráhové vozidlá vyrábané od roku 1970
Kategória:Kĺbové električky